CELEX: 32016R0951
Language: sk
Date: 2016-06-15 00:00:00
Title: Vykonávacie nariadenie Komisie (EÚ) 2016/951 z 15. júna 2016, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom kmeň SC1 huby Trichoderma atroviride a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

16.6.2016   
               
               
                  SK
               
               
                  Úradný vestník Európskej únie
               
               
                  L 159/6
               
            VYKONÁVACIE NARIADENIE KOMISIE (EÚ) 2016/951
      z 15. júna 2016,
      ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom kmeň SC1 huby Trichoderma atroviride a ktorým sa mení príloha k vykonávaciemu nariadeniu Komisie (EÚ) č. 540/2011
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 ods. 1 v spojení s jeho článkom 13 ods. 2,
      keďže:
      
                  (1)
               
               
                  V súlade s článkom 7 ods. 1 nariadenia (ES) č. 1107/2009 bola 6. novembra 2012 Francúzsku doručená žiadosť od spoločnosti BI-PA NV o schválenie účinnej látky kmeň SC1 huby Trichoderma atroviride. V súlade s článkom 9 ods. 3 uvedeného nariadenia Francúzsko ako spravodajský členský štát 5. februára 2013 informovalo Komisiu o prijateľnosti žiadosti.
               
            
                  (2)
               
               
                  Spravodajský členský štát predložil 27. mája 2014 Komisii návrh hodnotiacej správy, ktorého kópiu zaslal Európskemu úradu pre bezpečnosť potravín (ďalej len „úrad“), s posúdením toho, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.
               
            
                  (3)
               
               
                  Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol dodatočné informácie. Vo februári 2015 spravodajský členský štát úradu predložil hodnotenie dodatočných informácií vo forme aktualizovaného návrhu hodnotiacej správy.
               
            
                  (4)
               
               
                  Úrad 21. apríla 2015 oznámil žiadateľovi, členským štátom a Komisii svoje závery o tom, či od účinnej látky kmeň SC1 huby Trichoderma atroviride možno očakávať, že spĺňa kritériá schválenia stanovené v článku 4 nariadenia (ES) č. 1107/2009 (2). Úrad svoje závery sprístupnil verejnosti.
               
            
                  (5)
               
               
                  Komisia predložila 10. decembra 2015 Stálemu výboru pre rastliny, zvieratá, potraviny a krmivá revíznu správu o kmeni SC1 huby Trichoderma atroviride a návrh nariadenia, ktorým sa stanovuje, že kmeň SC1 huby Trichoderma atroviride sa schvaľuje.
               
            
                  (6)
               
               
                  Žiadateľ dostal možnosť predložiť pripomienky k revíznej správe.
               
            
                  (7)
               
               
                  Preukázalo sa, že pokiaľ ide o jedno alebo viaceré reprezentatívne použitia aspoň jedného prípravku na ochranu rastlín, ktorý obsahuje uvedenú účinnú látku, a to najmä použitia, ktoré boli preskúmané a sú podrobne opísané v revíznej správe, došlo k splneniu kritérií schválenia stanovených v článku 4 nariadenia (ES) č. 1107/2009. Uvedené kritériá schválenia sa preto považujú za splnené. Preto je vhodné schváliť kmeň SC1 huby Trichoderma atroviride.
               
            
                  (8)
               
               
                  Komisia sa okrem toho domnieva, že kmeň SC1 huby Trichoderma atroviride je podľa článku 22 nariadenia (ES) č. 1107/2009 účinnou látkou s nízkym rizikom. Kmeň SC1 huby Trichoderma atroviride nie je problémovou látkou a spĺňa podmienky stanovené v bode 5 prílohy II k nariadeniu (ES) č. 1107/2009. Kmeň SC1 huby Trichoderma atroviride je divý kmeň, ktorý izolovali v Taliansku z rozkladajúceho sa dreva liesky obyčajnej. Nie je patogénny ani virulentný pre ľudí či zvieratá. Očakáva sa, že dodatočná expozícia ľudí, zvierat a životného prostredia na základe používaní schválených podľa nariadenia (ES) č. 1107/2009 bude zanedbateľná v porovnaní s expozíciou očakávanou na základe reálnych prirodzených situácií.
               
            
                  (9)
               
               
                  Preto je vhodné schváliť kmeň SC1 huby Trichoderma atroviride ako látku s nízkym rizikom na obdobie 15 rokov. V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.
               
            
                  (10)
               
               
                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO NARIADENIE:
      Článok 1
      Schválenie účinnej látky s nízkym rizikom
      Účinná látka kmeň SC1 huby Trichoderma atroviride, ako sa uvádza v prílohe I, sa schvaľuje za podmienok stanovených v uvedenej prílohe.
      Článok 2
      Zmeny vykonávacieho nariadenia (EÚ) č. 540/2011
      Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
      Článok 3
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 15. júna 2016
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 309, 24.11.2009, s. 1.
      
         (2)  Vestník EFSA (EFSA Journal) (2015) 13(4):4092. K dispozícii online: www.efsa.europa.eu.
      
         (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
      
         PRÍLOHA I
         
                     Všeobecný názov, identifikačné čísla
                  
                  
                     IUPAC názov
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     kmeň SC1 huby Trichoderma atroviride
                     
                     Evidenčné číslo CBS 122089 v zbierke „Centraalbureau voor Schimmelcultures“ (CBS) v Utrechte, Holandsko
                     CIPAC č.: 988
                  
                  
                     neuplatňuje sa
                  
                  
                     minimálna koncentrácia 1 × 1010 JTK/g
                  
                  
                     6. júla 2016
                  
                  
                     6. júla 2031
                  
                  
                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o kmeni SC1 huby Trichoderma atroviride, a najmä dodatky I a II k uvedenej správe.
                     Pri tomto celkovom hodnotení venujú členské štáty osobitnú pozornosť ochrane operátorov a pracovníkov, pričom berú do úvahy to, že mikroorganizmy sa považujú za potenciálne senzibilizátory. V podmienkach používania sa musia podľa potreby uviesť opatrenia na zmiernenie rizika.
                     Výrobca počas výrobného procesu zabezpečuje prísne udržiavanie environmentálnych podmienok a analýzu kontroly kvality.
                  
               
            (1)  Ďalšie podrobnosti o identite a špecifikácii účinnej látky sa uvádzajú v revíznej správe.
      
      
         PRÍLOHA II
         V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:
         
            
                         
                     
                     
                        Všeobecný názov, identifikačné čísla
                     
                     
                        Názov IUPAC
                     
                     
                        Čistota (*)
                        
                     
                     
                        Dátum schválenia
                     
                     
                        Schválenie platí do
                     
                     
                        Osobitné ustanovenia
                     
                  
                        „7
                     
                     
                        kmeň SC1 huby Trichoderma atroviride
                        
                        Evidenčné číslo CBS 122089 v zbierke ‚Centraalbureau voor Schimmelcultures‘ (CBS) v Utrechte, Holandsko
                        CIPAC č.: 988
                     
                     
                        neuplatňuje sa
                     
                     
                        minimálna koncentrácia 1 × 1010 JTK/g
                     
                     
                        6. júla 2016
                     
                     
                        6. júla 2031
                     
                     
                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o kmeni SC1 huby Trichoderma atroviride, a najmä dodatky I a II k uvedenej správe.
                        Pri tomto celkovom hodnotení venujú členské štáty osobitnú pozornosť ochrane operátorov a pracovníkov, pričom berú do úvahy to, že mikroorganizmy sa považujú za potenciálne senzibilizátory. V podmienkach používania sa musia podľa potreby uviesť opatrenia na zmiernenie rizika.
                        Výrobca počas výrobného procesu zabezpečuje prísne udržiavanie environmentálnych podmienok a analýzu kontroly kvality.“
                     
                  
         
            (*)  Ďalšie podrobnosti o identite a špecifikácii účinnej látky sa uvádzajú v revíznej správe.